2009-ben az Eb-n K2 1000 méteren Gönczy Gáborral lett második. Ugyanez az egység a vb-n negyedik volt. 2010-től az Esztergomi Kajak-Kenu Sportegyesületben versenyzett. Az Európa-bajnokságon K4 1000 méteren (Dombi Rudolf, Szalai Tamás, Hadvina Gergely) ezüstérmet nyert. A vb-n nem tudták döntőbe verekedni magukat és 11. helyen végeztek. A következő évben K2 1000 méteren Dombi Rudolffal az Eb-n bronzérmesek, a vb-n hatodikok lettek. 2012-ben ugyanebben az összeállításban Európa-bajnokok lettek, majd augusztusban – ugyancsak 1000 méteren – aranyérmet nyertek az olimpián.